5 दिन में 27 हजार यात्रियों ने किया सिटी बस में सफर
शहर में सिटी बस को लेकर लोगों का रुझान बढ़ा है। पांच दिन में ही 27 हजार लोगों ने यात्रा की। सिटी बस के लिए 11 मार्ग तय किए गए हैं। जिसमें से पांच मार्गों पर ही बसों का परिचालन किया जा रहा है। दीपका मार्ग के लिए दो बसें बढ़ा दी गई है।
सिटी बस सेवा शहर में 19 दिसंबर से शुरू हुई है। 11 में से 5 मार्गों पर 22 बसें चलाई जा रही थी। बुधवार से दीपका के लिए दो बसें बढ़ा दी गई है। जिसमें कसनिया कटघोरा के लिए 7, बालको मार्ग के लिए 6, बांकीमोंगरा मार्ग के लिए 5, रजगामार मार्ग के लिए 2 व हरदीबाजार मार्ग के लिए 2 बस व दीपका मार्ग के लिए 2 बसें शामिल हैं। बाकी मार्गों के लिए समय-सारणी निर्धारित नहीं किया गया है। साथ ही एसी बस अभी तक संचालन कंपनी को नहीं मिली है।
अधिकारियों का कहना है कि एसी बस आने में दो माह का समय लग सकता है। बाकी मार्गों पर एक-एक कर बस सेवा शुरू की जा रही है। शुरूआत से ही सिटी बस को बेहतर रिस्पांस मिलने लगा है। यात्रियों की संख्या के हिसाब से ही बसों की संख्या भी बढ़ाई जाएगी।
कोरबा : सुनालिया चौक पर जाम में फंसी सिटी बस।
जाम से नहीं मिल रही राहत
शहर में सिटी बस सेवा शुरू होने के बाद से ही जाम की स्थिति निर्मित हो रही है। सबसे अधिक सुनालिया चौक पर जाम होती है। मार्ग संकरे होने के कारण सिटी बस को पार करना मुश्किल हो जाता है। इसके लिए सड़क की चौड़ाई बढ़ाना जरूरी है।
समय पर मिल रही सुविधा
यात्रियों को समय पर बस की सुविधा मिले इसका प्रयास कियास जा रहा है। जाम होने से थोड़ी परेशानी जरूर होती हैं। दिनेश शेेट्ठी, मैनेजर, श्री दुर्गा, अंबा कंपनी
बस के लिए निर्धारित मार्ग
रेलवे स्टेशन से बालको
रेलवे स्टेशन से आईटी कालेज
रेलवे स्टेशन से रजगामार
रेलवे स्टेशन से बांकीमोंगरा
टीपी नगर बस स्टैण्ड से दीपका
टीपी नगर बस स्टैण्ड से हरदीबाजार
प्रतिक्षा बस स्टैण्ड दर्री से रेलवे स्टेशन
गेवरा रेलवे स्टेशन से दीपका
बांकीमोंगरा से प्रतिक्षा बस स्टैण्ड दर्री
कोरबा से कसनिया मोड़ कटघोरा
कोरबा से मड़वारानी
सुविधा
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva awa_Deva bho_Deva bho_Deva hin_Deva hne_Deva bho_Deva bho_Deva bho_Deva bho_Deva awa_Deva hin_Deva